ועדת הכנסת, כנסת 23, פרוטוקול מספר 45, 2020-08-11 10:00

איתן גינזבורג: חברי הכנסת, בוקר טוב.

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: היום יום שלישי, כ"א באב התש"ף, 11 באוגוסט 2020.

איתן גינזבורג: מספר נושאים על סדר-היום, כפי שקיבלתם אותם.

איתן גינזבורג: הנושא הראשון על הסדר-היום הוא: הקמת הוועדה המשותפת לוועדת הכנסת ולוועדת הכספים לתקציב הכנסת.

איתן גינזבורג: סעיף 11(ב) לחוק יסודות התקציב התשמ"ה-1985 וסעיף 110(א) לתקנון הכנסת קובעים כי יש להקים ועדה משותפת לוועדת הכנסת ולוועדת הכספים בנושא תקציב הכנסת.

איתן גינזבורג: לאחר שיח בין ראשי הסיעות מהקואליציה ומהאופוזיציה, נציג מרכז האופוזיציה, אנחנו מבקשים להביא הצעה להקמת ועדה משותפת שתהיה בת עשרה חברים, חמישה מכל ועדה, לפי ההרכב הבא: מטעם ועדת הכנסת יכהנו איתן גינזבורג – יהיה יושב-ראש הוועדה, אוסנת הילה מארק, מיכאל מלכיאלי, בועז טופורובסקי ומתן כהנא; ומטעם ועדת הכספים יכהנו חברי הכנסת ניר ברקת, קטי קטרין שטרית, משה גפני, אחמד טיבי ואנטאנס שחאדה.

איתן גינזבורג: ההרכב הזה נעשה בהתייעצות עם יושב-ראש ועדת הכספים, כמובן, ואיתי.

איתן גינזבורג: וזו הצעה לגבי הוועדה הזאת.

איתן גינזבורג: אז, בבקשה, האם מישהו רוצה להתייחס?

איתן גינזבורג: מישהו רוצה להתייחס?

איתן גינזבורג: אין? אין.

איתן גינזבורג: אנחנו נעבור להצבעה.

איתן גינזבורג: מי בעד הרכב הוועדה?

איתן גינזבורג: ירים את ידו.

נועה בירן-דדון: פה-אחד.

נועה בירן-דדון: אושרה.

איתן גינזבורג: פה-אחד.

איתן גינזבורג: ההרכב של הוועדה המשותפת הזאת אושר.

איתן גינזבורג: אנחנו נעבור לסעיף ב': הקמת הוועדה המשותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים.

איתן גינזבורג: בהתאם לחוק הנ"ל, גם נדרש מאיתנו להקים ועדה משותפת שבה יכהנו תשעה חברים, שלושה מכל ועדה.

איתן גינזבורג: וההרכב שמוצע הוא כזה: מטעם ועדת החוקה, חוק ומשפט – יעקב אשר, שיהיה יושב-ראש הוועדה, עופר כסיף וניצן הורוביץ; מטעם ועדת הפנים – חוה אתי עטייה, משה ארבל ויוליה מלינובסקי; ומטעם ועדת המדע – אריאל קלנר, עינב קאבלה וסונדוס סאלח.

איתן גינזבורג: מישהו רוצה להתייחס?

איתן גינזבורג: יודגש שהוועדה תפקח על חלקים שונים של יישום החוק ואישור של תקנות וצווים לפיו.

איתן גינזבורג: יושב-ראש הוועדה יהיה יעקב אשר.

איתן גינזבורג: נעבור להצבעה.

איתן גינזבורג: מי בעד?

איתן גינזבורג: ירים את ידו.

איתן גינזבורג: אושרה.

איתן גינזבורג: פה-אחד.

איתן גינזבורג: הוועדה אושרה.

איתן גינזבורג: סעיף שלישי על סדר-היום: בקשת חבר הכנסת צבי האוזר להקדמת הדיון בהצעת חוק יסוד: הכנסת (תיקון – התפזרות בשל אי-קבלת חוק תקציב) לפני הקריאה הטרומית.

איתן גינזבורג: חבר הכנסת האוזר, לכבוד הוא לנו שאתה כאן.

צבי האוזר: אדוני היושב-ראש, תודה רבה לך.

איתן גינזבורג: בבקשה.

צבי האוזר: ידוע לכולם המצב החוקי דהיום, שבו מיום הקמת הממשלה, בחלוף 100 ימים - -

איתן גינזבורג: מיום כינונה.

צבי האוזר: - - מהקמת הממשלה, במידה שלא נעביר תקציב מדינה, הכנסת מתפזרת באופן אוטומטי.

צבי האוזר: בהינתן המצב המיוחד שבו אנו מתמודדים עם אתגר, או הייתי אומר, מדינת ישראל מתמודדת עם משבר לאומי, יש למשבר הזה השלכות ארוכות טווח שיצרו אי-ודאות כלכלית מובהקת.

צבי האוזר: נדמה לי שישראל נמצאת בפני סיטואציה כלכלית שהיא מעולם לא עמדה בפניה.

צבי האוזר: מצב המיוחד הזה, חסר התקדים, מצריך מסגרת זמנים שונה לשם גיבוש תקציב המדינה.

צבי האוזר: כך אנחנו גם למדים ממה שמתקיים ומתרגש בפנינו.

צבי האוזר: יש ויכוח בין חלקי הקואליציה מהי הדרך הנכונה, הדרך הכלכלית הנכונה, להתמודד עם אותו אתגר דרמטי שפוגע באיתנות משקי הבית וביציבות הכלכלית שלנו.

צבי האוזר: נכון לעכשיו עושה רושם שחלקי הקואליציה לא הגיעו לידי גמירות דעת.

צבי האוזר: הייתי אומר בצורה קצת לא מחויכת או מחויכת מרירה, שכולם צודקים בעיני עצמם.

בועז טופורובסקי: רק לא מדברים האחד עם השני.

צבי האוזר: הקברניטים מישירים מבט לציבור והציבור ישפיל את פניו, וניקח את ישראל לחצי שנה נוספת של חדלות עשייה, חדלות פירעון.

צבי האוזר: נדמה לי שהדבר הוא בלתי נתפס, בלתי ייעשה.

צבי האוזר: הוא עוול ציבורי הגדול מכל העומד לפנינו – להוציא עכשיו את המערכת לסבב בחירות.

צבי האוזר: ולכן אני הנחתי את הצעת החוק האמורה שנותנת זמן נוסף, כ-100 ימים, למערכת הפוליטית, לקואליציה לבוא בדברים ולגבש את הדרך הנכונה להתמודד עם האירוע הכלכלי ולהגיש את תקציב המדינה, מכיוון שהזמן אמור לפקוע ב-24 באוגוסט בחצות, נדמה לי.

איתן גינזבורג: כן.

צבי האוזר: ולכן יש את הצורך לפטור מחובת הנחה את הצעת החוק הזאת.

צבי האוזר: זה הפתרון שייתן זמן להגיע לגמירות דעת ולהבנה.

צבי האוזר: הרי כל פתרון אחר לא יוכל לעמוד בלוחות הזמנים הקבועים עכשיו בחוק, 24 לחודש.

צבי האוזר: ולכן הבקשה שלי היא - -

איתן גינזבורג: להקדים את דיון.

צבי האוזר: נכון.

צבי האוזר: - - להקדים את זה.

צבי האוזר: ובכוונתי גם, במידה שהוועדה תסכים, להניח את החוק לקריאה טרומית ביום רביעי הקרוב.

איתן גינזבורג: תודה.

איתן גינזבורג: נפתח את הנושא לדיון.

איתן גינזבורג: בבקשה, חבר הכנסת טופורובסקי.

בועז טופורובסקי: בואו נעמיד את הדברים כי , אתה יודע, יש אנשים שצופים ואנשים שמאזינים לנו - - -

שלמה קרעי: באינסטגרם.

איתן גינזבורג: שלוש דקות לרשותך.

בועז טופורובסקי: באינסטגרם לא.

בועז טופורובסקי: הדיון בשידור בערוץ 99.

בועז טופורובסקי: כולם על פני המסך.

בועז טופורובסקי: מה שעכשיו קורה זה לא באמת משהו לטובת המדינה.

בועז טופורובסקי: יש שני אנשים, ראש הממשלה והחליפי, שכמו שהוקמה הממשלה הזו בחטא, בשינוי חוקי יסוד מעכשיו לעכשיו עם כל ההקדמות דיונים כמו הקדמות האלה, הכול נעשה בחטא ומהיר, אז עכשיו קרה מה שכל הזמן אמרנו שיקרה.

בועז טופורובסקי: זה לא שיש איזושהי בעיה וחוסר הסכמה על איך מתנהלים עם המדינה.

בועז טופורובסקי: יש שני אנשים שלא מדברים אחד עם השני.

בועז טופורובסקי: נותנים אולטימטום בתקשורת אחד לשני, שולחים אנשים לדבר בשמם עם אחרים אבל לא אחד עם השני.

בועז טופורובסקי: ובמקום שבתקופת משבר הכי גדול שהיה בתולדות מדינת ישראל ואחד מהמשברים העולמיים הקשים ביותר, המנהיגים של מדינת ישראל, ואני אומר את זה בצער, למרות שאני באופוזיציה, ישבו וידברו אחד עם השני ויגיעו להסכמות, בואו נלך עם התיזה השקרית הזאת שיש הבדל בהשקפת עולם – אני חושב שאין הבדל בהשקפת עולם; יש רק הבדל באחד שרוצה לשמור על הכיסא ואחד רוצה לוודא שהוא לא ישמור על הכיסא, אבל איכשהו שניהם אמורים לנהל מדינה – אבל בואו נלך עם זה.

בועז טופורובסקי: אז ישבו שני האנשים שאמורים להיות אחראים ויש להם אחריות על גורל מדינת ישראל עכשיו, ויקבלו ביניהם החלטה.

בועז טופורובסקי: אבל הם לא עושים את זה.

בועז טופורובסקי: האחד אומר כי צריך להיות תקציב דו-שנתי, כדי שהוא יוכל לעשות את הרוטציה.

בועז טופורובסקי: השני אומר, למרות שהוא אמר בעבר שצריך תקציב דו-שנתי, כי צריך להיות חד-שנתי בשביל להציל את מדינת ישראל.

בועז טופורובסקי: מה עכשיו מביאים לנו הצעה?

בועז טופורובסקי: ואני לא בא בטענות – יש לי טענות לצביקה – אבל אני לא בא אליו בטענות.

בועז טופורובסקי: הוא מנסה לשמר את הקואליציה.

בועז טופורובסקי: מה באים עכשיו בהצעה?

בועז טופורובסקי: בואו נדחה את החלטה בשלושה חודשים, יותר, 100 ימים.

בועז טופורובסקי: עכשיו, מה זה אומר ל-100 ימים?

בועז טופורובסקי: לאותו אחד שאומר שחייבים תקציב מייד, זה אומר: רגע, לא יהיה תקציב מייד; יהיה עוד שלושה חודשים.

בועז טופורובסקי: איפה ההיגיון?

בועז טופורובסקי: הוא היה מוכן ללכת לבחירות הרי על זה, בגלל טובת המדינה כביכול.

בועז טופורובסקי: אז עכשיו לדחות את זה בשלושה חודשים.

בועז טופורובסקי: לא יהיה תקציב בחיים, לא דו-שנתי ולא חד-שנתי, זה בסדר.

בועז טופורובסקי: השני, שבא ואמר: חייבים עכשיו תקציב דו-שנתי, כדי שעכשיו נדע איך אנחנו מתמודדים שנה וחצי קדימה, הוא גם מקבל את זה.

בועז טופורובסקי: איפה?

בועז טופורובסקי: מישהו יכול להסביר שזה טובת המדינה?

שלמה קרעי: אני אסביר לך, בועז.

שלמה קרעי: בועז, אני אסביר תכף.

איתן גינזבורג: בזמנך.

איתן גינזבורג: בתורך.

בועז טופורובסקי: אתה תסביר בזמנך.

בועז טופורובסקי: איפה?

בועז טופורובסקי: מישהו יכול להסביר שזה לטובת המדינה?

יצחק פינדרוס: שלמה, תסביר לו אולי - - -

איתן גינזבורג: לא, לא.

איתן גינזבורג: אנחנו לא מפריעים.

יצחק פינדרוס: - - -

איתן גינזבורג: חבר הכנסת פינדרוס, בוקר טוב.

איתן גינזבורג: תודה רבה שהצטרפת.

איתן גינזבורג: אנחנו מדברים ברשות דיבור ועכשיו תורו של חבר הכנסת טופורובסקי.

איתן גינזבורג: תודה.

איתן גינזבורג: בבקשה.

בועז טופורובסקי: גם אני השתדלתי לא להפריע.

בועז טופורובסקי: זה לא אומר שאני מבטיח לא להפריע בהמשך.

איתן גינזבורג: אתה מבטיח.

בועז טופורובסקי: פשוט נכנס, חוזר לעניינים, מה שנקרא.

איתן גינזבורג: אתה מבטיח, אתה מבטיח.

איתן גינזבורג: הבטחת, הבטחת.

בועז טופורובסקי: בעצם יש כאן, ואני לא חושב שיש מישהו, אזרח במדינת ישראל בשום מקום במדינה שבא ובאמת מאמין שטובת המדינה עומדת אל מול החלטה הזאת.

בועז טופורובסקי: יש כאן ניסיון למשוך זמן בשביל ששני אנשים יתבגרו, ייקחו אחריות, ינהלו את עצמם באחריות ויגיעו להחלטות לטובת המדינה בתקווה שאולי זה יסתדר.

בועז טופורובסקי: בינתיים, מי שמשלם את המחיר זה מדינת ישראל, זה אזרחי ישראל, זה גם הדורות הבאים.

בועז טופורובסקי: כי עשיו ה-100 מיליארד, כל החלטות האלה שמתקבלות בלי איזו מחשבה, בלי להבין איך זה הולך, בלי להבין מי יממן את זה, האלה החלטות שאנחנו נצטרך לממן איזה דור קדימה.

איתן גינזבורג: תודה.

בועז טופורובסקי: דור קדימה.

קריאה: אז אתה נגד לעזור לעצמאים ולמובטלים, בועז?

בועז טופורובסקי: אני מבקש, בשביל החלטה, כי אנחנו כאן בסופו של דבר צריכים להצביע, לא יכולים לקבל החלטה שיש לה השלכות כל כך הרסניות או כל כך מהותיות, למי שיטען שזה לא הרסני למדינת ישראל.

בועז טופורובסקי: כך בהליך מהיר, בלי התהליך רציני של כנסת ישראל.

בועז טופורובסקי: ושוב אנחנו מגיעים למצב שבו עושים צחוק מהמקום הזה שנקרא כנסת ישראל.

איתן גינזבורג: תודה.

בועז טופורובסקי: אני מבקש מחברי הוועדה לא לתת לזה יד.

איתן גינזבורג: תודה.

איתן גינזבורג: חברת הכנסת ע'דיר כמאל מריח, בבקשה.

ע'דיר כמאל מריח: אדוני, כבוד יושב-ראש הוועדה, אני שומעת ולא מאמינה.

ע'דיר כמאל מריח: פשוט לשמוע ולא להאמין למידת הניתוק מעצם העלאת ההצעה של: ואללה, נכשלנו; תנו לנו צ'אנס נוסף; תנו לנו 100 ימים נוספים.

ע'דיר כמאל מריח: חברים, תתעשתו, תתעוררו.

ע'דיר כמאל מריח: לא ככה מנהלים מדינה.

ע'דיר כמאל מריח: היה לכם מספיק זמן.

ע'דיר כמאל מריח: עמדו לרשות

ע'דיר כמאל מריח: כם 100 ימים לגבש את ההסכם הזה ולהביא תקציב אתמול.

ע'דיר כמאל מריח: אתם באים ואומרים: ואללה, נכשלנו; תנו לנו עוד זמן.

ע'דיר כמאל מריח: איך אתם יכולים להרשות לעצמכם?

ע'דיר כמאל מריח: מה מידת הניתוק?

ע'דיר כמאל מריח: מה מידת חוסר המודעות העצמית שיכולה להיות למנהיגות, למדינה, לממשלה פריטטית שאמורה לתפקד והיא לא מתפקדת להגיד: ואללה, נכשלנו?

ע'דיר כמאל מריח: יש מחדל.

ע'דיר כמאל מריח: בואו נקבע את המחדל.

ע'דיר כמאל מריח: בואו נקבע את הקיפאון הזה.

ע'דיר כמאל מריח: בואו נשמר את המחדל הזה ואת הכישלון הזה.

ע'דיר כמאל מריח: חברים, אנשים צופים בכם בבית.

ע'דיר כמאל מריח: יש אזרחים שאין להם מה לאכול, מקררים ריקים, מפוטרים, עצמאים, עסקים קטנים.

ע'דיר כמאל מריח: במקום שתספקו תקציבים, במקום שתיתנו מענה, אתם אומרים: ואללה, תנו לנו זמן; בינתיים, בואו נבדוק את השיקולים האישיים והפוליטיים והצרים של כל אחד בתוף הפריטטיות הבלתי ניתנת להבנה הזאת; ואם נצליח, אז כן; אם לא, אז נצא ב-25 בנובמבר לבחירות.

ע'דיר כמאל מריח: תתעוררו, חברים.

ע'דיר כמאל מריח: זה בלתי ניתן להבנה בכלל שאתם מעלים בקשה חצופה כזו.

ע'דיר כמאל מריח: אתם ממשלה.

ע'דיר כמאל מריח: תתנהגו כממשלה.

ע'דיר כמאל מריח: תתנהגו כמנהיגים.

ע'דיר כמאל מריח: תבינו את האחריות שלכם.

ע'דיר כמאל מריח: אתם מדברים על הסכמים שלא מכובדים.

ע'דיר כמאל מריח: לא פלא.

ע'דיר כמאל מריח: כשאתם לא מכבדים את הסכמים שלכם, את החוזה הבלתי כתוב שלכם עם האזרחים, את החזון שלכם, את המצע שלכם, את התפיסה שלכם למהות המנהיגות, למהות התפקיד שלכם כנבחרי ציבור, אז לא פלא שאתם בכלל באים ומציעים דבר כזה ומצפים מאיתנו לתמוך.

ע'דיר כמאל מריח: אסור לתמוך בדבר כזה.

ע'דיר כמאל מריח: נכשלתם, קחו אחריות.

שלמה קרעי: תגידי, מתי בדיוק באת לוועדה - - -

איתן גינזבורג: שלמה קרעי, אתה ביקשת רשות דיבור?

ע'דיר כמאל מריח: קרעי, אני לא אפריע לך כשתדבר.

שלמה קרעי: - - -

איתן גינזבורג: חבר הכנסת קרעי, אתה ביקשת רשות דיבור?

איתן גינזבורג: אני לא אתן לך לדבר.

ע'דיר כמאל מריח: אני לא אפריע.

ע'דיר כמאל מריח: אז אל תפריע לי, בבקשה.

ע'דיר כמאל מריח: לא ביקשתי את ההתייחסות שלך.

ע'דיר כמאל מריח: אני יודעת בדיוק על מה אני מדברת.

ע'דיר כמאל מריח: תתעשתו על עצמכם.

ע'דיר כמאל מריח: תתנהגו כממשלה.

ע'דיר כמאל מריח: קחו אחריות על המדינה הזו, כי אחרת אתם תשלמו פה מחירים.

ע'דיר כמאל מריח: האזרחים מודעים לכל המשחקים שלכם, לכל השיקולים, לפריזמה הצרה הזו של מה יתאים ל-X ומה Y יענה ואמירות נכונות לשעתן.

ע'דיר כמאל מריח: חברים, לא כך מנהלים מדינה.

ע'דיר כמאל מריח: לא כך בונים מדינה.

ע'דיר כמאל מריח: נכשלתם ב-100 ימים.

ע'דיר כמאל מריח: תיקחו אחריות.

ע'דיר כמאל מריח: אף אחד לא יכול לבוא ולתת לכם צ'אנס נוסף.

ע'דיר כמאל מריח: היו לכם מספיק צ'אנסים לספק פתרונות, ונכשלתם בזה.

איתן גינזבורג: תודה רבה.

איתן גינזבורג: אני באמת התרשמתי ממה שאמרת.

איתן גינזבורג: אבל אני לא מבין את הפתרון.

איתן גינזבורג: הפתרון הוא ללכת לבחירות?

איתן גינזבורג: זו האחריות?

ע'דיר כמאל מריח: זה לא הפתרון.

ע'דיר כמאל מריח: הפתרון הוא שתביאו תקציב עכשיו.

ע'דיר כמאל מריח: זה הפתרון.

איתן גינזבורג: אין אפשרות.

ע'דיר כמאל מריח: אף אחד לא רוצה בחירות.

איתן גינזבורג: כמי שמכירה טוב את הבית הזה, אני מקווה, את יודעת שאין שום אפשרות, אפילו טכנית, להעביר תקציב בכנסת במשך שבוע וחצי.

ע'דיר כמאל מריח: אז תשאלו את עצמכם: למה נכנסתם למצב כזה?

ע'דיר כמאל מריח: למה הגעתם למצב הזה?

איתן גינזבורג: בסדר.

איתן גינזבורג: אחרי שנשאל את עצמנו ונענה לעצמנו, מה התשובה?

ע'דיר כמאל מריח: הבנו וחזינו וראינו שזו התוצאה.

ע'דיר כמאל מריח: למה נכנסתם לדבר הזה?

איתן גינזבורג: ע'דיר, אבל אחרי ששאלנו את עצמנו וענינו לעצמנו, מה התוצאה?

איתן גינזבורג: בחירות?

איתן גינזבורג: זה מה שאת מציעה?

ע'דיר כמאל מריח: התוצאה – פתרון.

ע'דיר כמאל מריח: התוצאה – פתרון.

ע'דיר כמאל מריח: תספקו פתרון.

ע'דיר כמאל מריח: תעבירו תקציב.

מתן כהנא: איתן - - -

בועז טופורובסקי: עוד 100 ימים תגיעו לכאן, תגידו: לא עשינו כלום.

איתן גינזבורג: חברי הכנסת - - -

ע'דיר כמאל מריח: זו התוצאה.

ע'דיר כמאל מריח: זה שאתם נכשלים להעביר תקציב.

איתן גינזבורג: כשאני שומע "לא", אני רוצה לדעת ממך מה "כן".

ע'דיר כמאל מריח: אני עניתי לך מה כן.

ע'דיר כמאל מריח: אדוני יושב-ראש הוועדה, מה כן.

ע'דיר כמאל מריח: פתרון, תקציב.

ע'דיר כמאל מריח: זה כל כך פשוט.

ע'דיר כמאל מריח: זה שאתם לא מצליחים לגבש תקציב, זה המחדל שלכם.

איתן גינזבורג: בשביל להעביר תקציב, צריך עוד זמן.

איתן גינזבורג: כן, בבקשה, חבר הכנסת הלוי.

עמית הלוי: תודה רבה, אדוני היושב-ראש.

עמית הלוי: אני קודם כול רוצה לתקן את חבר הכנסת בועז.

עמית הלוי: נעים מאוד, חבר הכנסת בועז.

בועז טופורובסקי: אהלן, מה קורה?

עמית הלוי: תהיתי לעצמי בדרך מה אני יכול להוסיף כאן לדיון.

עמית הלוי: ואני רוצה לומר את הדבר הבא: קודם כול, רק לתקן אותך, שאנחנו לא מדברים על שלושה חודשים.

עמית הלוי: מדברים על שבועיים-שלושה הקרובים, כמו שאמר ידידי חבר הכנסת האוזר, עד ה-24 לחודש, במטרה להגיע למתווה מוסכם.

עמית הלוי: ואני רוצה לומר את הדבר, בעיניי, העיקרי שצריך להיות כאן בדיון - - -

בועז טופורובסקי: אבל הצעת החוק היא לדחיית התקציב?

איתן גינזבורג: לא, לא.

איתן גינזבורג: חבר כנסת טופורובסקי, אני הגנתי על זכותך.

עמית הלוי: הצעת החוק הפורמלית היא בהחלט לדחות את זה לנובמבר.

עמית הלוי: המטרה היא שנאשר את הצעת החוק בשבועיים הקרובים, בהנחה שבשבועיים האלה אכן יימצא פתרון.

עמית הלוי: ואני רוצה לומר את הדבר, שבעיניי, המובן מאליו.

עמית הלוי: בניגוד לדברים שנאמרו כאן, אני חושב שכן טובת המדינה, אולי זה נשמע נאיבי לחלק מכם, נמצאת כאן על השולחן.

עמית הלוי: והדבר העיקרי בהקשר של טובת המדינה הוא שאי-אפשר, אי-אפשר לאשר במצב הזה תקציב דו-שנתי.

עמית הלוי: ואני אסביר.

עמית הלוי: וכל מי שעבד בממשלה יודע מה זה תקציב מדינה, יודע שזה דבר בלתי אפשרי.

עמית הלוי: כי אני חושב שאין אף אחד בחדר כאן שיודע לומר לציבור אם אנחנו נצטרך במהלך 2021 ללוות עוד 100 מיליארד שקל או להתחיל שיקום.

עמית הלוי: איזה תקציב יהיה תקציב 2021?

עמית הלוי: זה יהיה תקציב חירום, כמו עכשיו?

עמית הלוי: או שזה יהיה תקציב שיקום?

עמית הלוי: אנחנו נצטרך להוציא עוד מיליארדים למיליון מובטלים נוספים?

עמית הלוי: או שאנחנו נצטרך - - -

תהלה פרידמן: אם נלך לבחירות, תהיה הוצאה מסוימת.

עמית הלוי: אם נלך לבחירות, תהיה הוצאה מסוימת.

תהלה פרידמן: לא.

תהלה פרידמן: יהיה גם תקציב - - -

עמית הלוי: נכון.

עמית הלוי: אבל לא תהיה החלטה עכשיו שהיא, בעיניי, פשוט חוסר אחריות ציבורית, למי שמבין בתקציבי מדינה, למי שיודע מה זה שלטון.

עמית הלוי: לא יכול להיות שאנחנו היום, באוגוסט 2020, נאשר תקציב כשאין לנו שום מושג לא על זמן החיסון, לא על כמות המובטלים, לא איזה שיקום נצטרך לעשות וננעל מיליארדים – לא מיליארד שהולך לבחירות – ננעל עשרות מיליארדים.

עמית הלוי: זה פשוט בלתי אפשרי.

עמית הלוי: במצב של אי יציבות, אתם יודעים, כשיש ספינה בים והמצב לא יציב, אסור לקבע את המפרשים.

עמית הלוי: דווקא צריך לשמר אותם דינמיים ופתוחים.

עמית הלוי: ולכן השאלה הזאת היא באמת, כמו שאמרת חבר הכנסת מהאופוזיציה, היא בהחלט שאלה מאוד חשובה למדינה ולמיליון אזרחים.

עמית הלוי: אני מנצל את הבמה הזאת, ואני מצפה מבני גנץ, מאנשי כחול לבן, אני חושב שרבים מצפים, שהם יעשו בדיוק את מה נוסח, אגב, שזה בבסיס ההסכם.

עמית הלוי: הוא ניסח את זה מצוין בני גנץ, כשהוא אמר: ישראל לפני הכול.

עמית הלוי: ואני חושב שהשיקול המרכזי מבחינה כלכלית, ואני שוחחתי עם לא מעט אנשים בשבוע האחרון, ואני לא חושב שזה שנוי במחלוקת, הוא לאשר תקציב חד-שנתי, לשים את החשבונות הפוליטיים והאישיים, אני לא אומר שהם בלתי קיים - -

איתן גינזבורג: תודה.

עמית הלוי: - - לשים אותם בצד ולאשר.

עמית הלוי: ככה מנהגת מפלגת שלטון.

עמית הלוי: זה נכון, שיש בינינו מתחים.

עמית הלוי: המתחים האלו אפשר להביא אותם לידי רגיעה - -

איתן גינזבורג: תודה.

עמית הלוי: - - בהנחה שאנחנו שמים את ישראל לפני הכול.

עמית הלוי: זה הדבר העיקרי.

איתן גינזבורג: תודה רבה.

בועז טופורובסקי: יושב-ראש הוועדה מסכים איתו?

עמית הלוי: ולכן אני בעד לתמוך בהצעה של חבר הכנסת האוזר.

איתן גינזבורג: כן, חבר הכנסת קושניר.

שלמה קרעי: אני רשום אצלך, איתן, יושב-ראש?

איתן גינזבורג: כן.

אלכס קושניר: אני שמח ששלמה קרעי ידבר אחריי, כי אז הוא יצטרך לסתור את כל מה שאני אגיד לו.

איתן גינזבורג: אתה רוצה שנתחלף?

אלכס קושניר: לא.

אלכס קושניר: אני שמח שכך.

אלכס קושניר: אני חושב שצריך להגיד ביושר שיש שתי סיבות שבגללן נתניהו החליט ללכת לבחירות.

אלכס קושניר: אחת – היא סיבה אישית; והשנייה – היא סיבה פופוליסטית.

אלכס קושניר: ואגב, שתיהן מתנקזות לאותו תאריך.

אלכס קושניר: זה חייב להיות לפני ינואר.

אלכס קושניר: הסיבה האישית שבינואר מתחיל המשפט.

אלכס קושניר: ואז הוא נכנס לבעיה של להגיע בתי המשפט.

יצחק פינדרוס: לא.

יצחק פינדרוס: לא מאמין.

אלכס קושניר: מי אמר את זה?

אלכס קושניר: פינדרוס.

אלכס קושניר: להגיע לבתי המשפט במצב שהוא יכול להיות שיגיע להיות ראש ממשלה חליפי ואז אולי בג"ץ יפסול אותו מלהיות ראש ממשלה חליפי.

אלכס קושניר: הבעיה השנייה היא בעיה פופוליסטית.

אלכס קושניר: למה?

אלכס קושניר: כי עכשיו הוא זורק מיליארדים של כסף על הציבור בלי שום בקרה ובלי שום הבחנה.

שלמה קרעי: גם אתם - - -

אופיר כץ: אתה ישבת בוועדת הכספים.

אופיר כץ: איך אתה אומר בלי בקרה?

אלכס קושניר: - - -

איתן גינזבורג: חבר הכנסת כץ.

אלכס קושניר: - - -הינה אופיר.

אלכס קושניר: צא, צא.

אופיר כץ: אבל אתה ישבת בוועדת הכספים.

איתן גינזבורג: חבר הכנסת כץ.

אלכס קושניר: כל פעם שמישהו אחר אומר את האמת, אתם מתחילים להפריע.

איתן גינזבורג: חבר הכנסת כץ.

אופיר כץ: - - -

איתן גינזבורג: לא.

איתן גינזבורג: לא אתן לך.

איתן גינזבורג: לא, לא, לא.

איתן גינזבורג: אני מצטער.

איתן גינזבורג: חבר הכנסת כץ, אתה רוצה לדבר?

איתן גינזבורג: אם אתה רוצה לדבר - - -

אופיר כץ: - - -

איתן גינזבורג: אם אתה רוצה לדבר, אני אתן לך לדבר.

איתן גינזבורג: אבל בזמן שאני אתן לך לדבר.

איתן גינזבורג: לא עכשיו.

אלכס קושניר: ואתמול ראינו דוגמה מצוינת.

עמית הלוי: ניסיתי להסביר.

איתן גינזבורג: לא צריך להסביר.

איתן גינזבורג: לא צריך להסביר שום דבר.

איתן גינזבורג: אתה לא צריך להסביר.

איתן גינזבורג: לא ביקשו ממך להסביר.

איתן גינזבורג: עכשיו הוא מסביר את הדברים שלו.

איתן גינזבורג: לא צריך להסביר.

אלכס קושניר: אז אתמול ראינו דוגמה מצוינת לזריקת כסף ללא בקרה ובאופן לא יעיל.

אלכס קושניר: כאשר שיש לו בעובר ושב 1.8 מיליון שקל, קיבל 750 שקל ואמר: תודה לראש הממשלה.

אלכס קושניר: והדוברים שלו היו מספיק חכמים כדי לפרסם את זה.

אלכס קושניר: אז ראינו את היעילות של התוכניות של ראש הממשלה.

אלכס קושניר: עכשיו, למה הוא עושה את זה?

אופיר כץ: זה עדיף מלפרסם מכון כושר, אחד רזה, אחד לא.

אלכס קושניר: תודה, אופיר, שאתה עוזר לי לדבר.

אלכס קושניר: אז למה הוא עושה את זה?

אלכס קושניר: הוא עושה את זה כי הוא רוצה עכשיו לזרוק את הכסף על הציבור, כי הוא צולל בסקרים.

אלכס קושניר: ולכן הוא רוצה בחירות בינואר.

אלכס קושניר: אבל הוא גם רוצה לא לשלם על הכסף הזה שהוא מוציא, כי הוא מבין שהחשבוניות יגיעו רק בינואר.

אלכס קושניר: ולכן הוא רוצה בחירות לפני.

אלכס קושניר: עכשיו, חבר הכנסת האוזר מנסה לקדם חוק - - -

שלמה קרעי: יש מגבלה של שטויות?

איתן גינזבורג: די, נו.

איתן גינזבורג: יש מגבלה, כן.

ע'דיר כמאל מריח: למה אתה לא מקבל?

ע'דיר כמאל מריח: - - -

איתן גינזבורג: ואם נתחיל להגביל את זה, אני לא בטוח מי יתחרה במי.

איתן גינזבורג: אני מציע שתאפשרו לחבר הכנסת קושניר להביע את עמדתו.

איתן גינזבורג: ואני מתחייב וגם הוא מתחייב שזו עמדתו האישית.

עוזי דיין: - - להציע לזה הצעה - - -

איתן גינזבורג: כן, בבקשה, אלכס.

אלכס קושניר: לגבי המגבלה של שטויות, אני חייב להגיד שבקואליציה זה כבר מזמן לא קיים.

אלכס קושניר: המגבלה הזאת ירדה גם באופן סיעתי וגם בכלל.

בועז טופורובסקי: שטויות זה תוכנית עבודה אצלם.

אלכס קושניר: עכשיו, החוק הזה שאתם רוצים לעשות, הרי נתניהו הסכים עליו רק מסיבה אחת.

אלכס קושניר: צביקה, הוא רוצה לצלוח את יום רביעי, כדי שכחול לבן לא יצביעו על החוק שיש עתיד מעלים בנושא של ראש ממשלה תחת כתב אישום.

אלכס קושניר: הרי הוא עשה לכם את התרגיל כבר באפריל פעם אחת.

אלכס קושניר: הוא יעשה לכם את זה עוד פעם.

בועז טופורובסקי: ברור.

אלכס קושניר: תבינו, נתניהו רוצה בחירות.

ע'דיר כמאל מריח: נכון.

אלכס קושניר: אין משהו אחר.

אלכס קושניר: אתם תראו.

אלכס קושניר: למה הוא הסכים רק לקריאה טרומית?

אלכס קושניר: למה הוא לא הסכים להעביר את החוק בשלוש קריאות?

אלכס קושניר: חשבתם על זה?

אלכס קושניר: אז מה אתם מנסים לעשות עכשיו?

אלכס קושניר: שניכם משחקים משחקים של מי אשם?

אלכס קושניר: מי ייקח אותנו לבחירות?

אלכס קושניר: גם אתם אשמים וגם הוא אשם.

אלכס קושניר: יש לכם עד 24 באוגוסט להעביר את התקציב, תבקשו שבועיים, תבקשו שלושה.

אלכס קושניר: מה אתם מבקשים 100 ימים?

אלכס קושניר: אתם יודעים מה זה 100 ימים?

אלכס קושניר: כמה תוכניות נסגרות?

אלכס קושניר: כמה אנשים מפוטרים?

אלכס קושניר: אתם מבינים מה אתם עושים?

אלכס קושניר: בגלל השטויות שלכם, אפרופו מגבלת שטויות.

ע'דיר כמאל מריח: בדיוק.

אלכס קושניר: אז תקבעו לכם עשרה ימים נוספים, שבועיים נוספים ותעבירו את התקציב.

אלכס קושניר: הרי מה המשמעות של 100 יום?

צבי האוזר: חבר הכנסת קושניר, אין מניעה להעביר תקציב בשבועיים גם אם החוק קובע 100 יום.

אלכס קושניר: רגע, שנייה.

אלכס קושניר: צביקה, צביקה, 100 יום, המשמעות של זה היא שתקציב 2020 לא קיים.

צבי האוזר: אתה צריך להעביר את התקציב ביום ה-100.

אלכס קושניר: ואפרופו, מי שמדבר פה על תקציב חד-שנתי ודו-שנתי, ואדוני חבר הכנסת עמית, אני הייתי מנכ"ל משרד ממשלתי.

עמית הלוי: נו?

אלכס קושניר: ואני יכול להגיד לך שתקציב 2020 זה תקציב תוצאתי.

אלכס קושניר: אין לו משמעות.

אלכס קושניר: עכשיו, כל משרד שרוצה להתחייב לשנה הבאה חייב שיהיה לו כסף לחתום על חוזה עם הספקים.

אלכס קושניר: אז זה לא רק שאתה משתק את הממשלה.

אלכס קושניר: אתה גם משתק את המשק.

אלכס קושניר: כי שום משרד לא יכול לחתום עם אף אחד על שום תקציב.

אלכס קושניר: ולכן אתם עובדים על חברים באחיזת עיניים.

איתן גינזבורג: תודה.

אלכס קושניר: ומה שאתם רוצים לעשות זה לגרור עוד ועוד את המדינה לתהום.

איתן גינזבורג: תודה רבה.

אלכס קושניר: רק בגלל שראש הממשלה שלכם החליט שהוא לוקח אותנו לבחירות, ואתם נותנים לזה יד.

בועז טופורובסקי: מאמינים לו עוד פעם.

בועז טופורובסקי: עושים להם עוד תרגיל - - - של 24 שעות.

איתן גינזבורג: תודה רבה.

איתן גינזבורג: חבר הכנסת שלמה קרעי, בבקשה.

שלמה קרעי: תודה, אדוני היושב-ראש.

בועז טופורובסקי: הם מאמינים לו.

שלמה קרעי: ראשית, אני רוצה להסכים עם כל מילה שאמר חברי חבר הכנסת עמית הלוי וברכות על ההופעה הראשונה שלו כאן בוועדה.

שלמה קרעי: מעבר לבעיות השלטוניות של תחזיות ארוכות טווח לשנה וחצי בעת משבר, כשאנחנו לא יודעים מה יהיה בחודש הבא וכל חודש יש תוכנית כלכלית חדשה, יש גם שנת הלימודים שעוד שלושה שבועות צריכה להיפתח.

שלמה קרעי: ואם עכשיו אנחנו נשב ונתכנן תקציב דו- שנתי ועד שהוא יעבור בוועדת הכספים ובכנסת - -

ע'דיר כמאל מריח: אז למה התעקשתם על תקציב דו-שנתי בהסכם?

שלמה קרעי: - - ייקח שלושה חודשים לפחות.

שלמה קרעי: תוכנית קרב שמפגינים, ואנחנו רוצים להציל אותה - -

מתן כהנא: לא שמעת מה שביבי כבר אמר?

מתן כהנא: אף אחד לא יודע - - -

שלמה קרעי: - - ותוכניות רבות אחרות לא ייפתחו בתחילת שנת הלימודים.

אלכס קושניר: אף אחד לא ידע שהמשפט ייקבע לינואר.

שלמה קרעי: שמעתי את בועז ואת ע'דיר ואת נציג ליברמן שמתלוננים, מגישים תוכניות כלכליות, עוזרים לעצמאים ומובטלים.

שלמה קרעי: מה אתם עוזרים לעצמאים ולמובטלים?

שלמה קרעי: אתם נגד העצמאים והמובטלים?

שלמה קרעי: אני מנסה להבין.

ע'דיר כמאל מריח: איך הבנת?

ע'דיר כמאל מריח: איך הבנת שאנחנו נגד?

ע'דיר כמאל מריח: אני לא הבנתי.

ע'דיר כמאל מריח: אתה נראה לי אדם לא עם קשיי הבנה.

ע'דיר כמאל מריח: איך הבנת שאנחנו נגד עצמאים?

איתן גינזבורג: תודה, חברת הכנסת ע'דיר.

שלמה קרעי: את מדברת על אנשים שאין להם מה לאכול.

שלמה קרעי: מתי בדיוק הגעת לוועדת הכספים וניסית לעזור לאיזו קבוצת אוכלוסייה שבעיניך - - -

ע'דיר כמאל מריח: תהיה בטוח שקצת יותר ממך.

ע'דיר כמאל מריח: אני מתעסקת עם דברים קצת יותר מהותיים ממך.

שלמה קרעי: מה את אומרת?

ע'דיר כמאל מריח: אני לפחות לא יס-מנית, שלמה קרעי.

שלמה קרעי: מתי בדיוק היית שם וניסית להעלות קבוצת אוכלוסייה ואמרת שבעינייך היא לא מקבלת מספיק - - -

ע'דיר כמאל מריח: קצת יותר ממך, תהיה בטוח.

ע'דיר כמאל מריח: לפחות יס-מנית אני לא, שלמה קרעי.

ע'דיר כמאל מריח: זה ההבדל, ויחי ההבדל.

איתן גינזבורג: חברת הכנסת מריח, חברת הכנסת מריח - - -

שלמה קרעי: ע'דיר, את לא יכולה לעבוד על חברי הכנסת בעיניים.

שלמה קרעי: אני נמצא בכל דיון שעות ארוכות ואף פעם לא ראיתי אותך שם.

ע'דיר כמאל מריח: הכול מובן והכול חשוב, וכל אחד ידוע מי הוא, שלמה.

ע'דיר כמאל מריח: אתה יכול להתקדם.

איתן גינזבורג: חברת הכנסת מריח - - -

שלמה קרעי: ע'דיר, בועז וקושניר, אתם - - -

ע'דיר כמאל מריח: אתה יכול לקרוא לו בשמו גם, הוא לא נציג של ליברמן.

שלמה קרעי: אמרתי קושניר.

אלכס קושניר: לא.

אלכס קושניר: הוא אמר קושניר.

אלכס קושניר: הוא התאמץ, אבל הצליח.

ע'דיר כמאל מריח: אוקיי.

שלמה קרעי: אמרתי קושניר.

ע'דיר כמאל מריח: חשבתי שקשה לך.

שלמה קרעי: אתם מסרבים לאשר תוכניות כלכליות.

בועז טופורובסקי: מתי - - -

ע'דיר כמאל מריח: איזה שטויות.

שלמה קרעי: אישרנו תוכניות כלכליות בהיקף עשרות - - -

בועז טופורובסקי: - - -

אלכס קושניר: מה אתה מבלבל את המוח?

אלכס קושניר: אני ואתה הצבענו ביחד - - -

איתן גינזבורג: חבר הכנסת קושניר, חבר הכנסת קושניר - - -

בועז טופורובסקי: - - -

אלכס קושניר: ואני התנגדתי לתוכנית - - -

איתן גינזבורג: חבר הכנסת קושניר, חבר הכנסת קושניר, אני מבקש ממך.

איתן גינזבורג: אלכס.

בועז טופורובסקי: מבקשים מכם - - -

איתן גינזבורג: חבר הכנסת טופורובסקי - - -

אלכס קושניר: אתה כקואליציה אתה הגעת לוועדה הזאת אך ורק כדי לוודא - - -

איתן גינזבורג: חבר הכנסת קושניר - - -

אלכס קושניר: - - - ראש הממשלה - - - חבר הכנסת.

איתן גינזבורג: אלכס, מספיק.

איתן גינזבורג: די.

אלכס קושניר: אין שום דבר אחר.

איתן גינזבורג: אלכס, מספיק.

איתן גינזבורג: די.

איתן גינזבורג: די.

אלכס קושניר: אז שיפסיק להפריע.

איתן גינזבורג: לא.

איתן גינזבורג: אתה דיברת?

איתן גינזבורג: ביקשת שלא יפריע לך?

איתן גינזבורג: עכשיו אל תפריע לו.

אלכס קושניר: - - -

ע'דיר כמאל מריח: הוא פשוט רגיל לפזר - - -

איתן גינזבורג: אל תפריע לו.

בועז טופורובסקי: הוא גם הפריע לי.

איתן גינזבורג: אל תפריע לו.

אלכס קושניר: הוא רוצה לבדוק לנו כרטיס עבודה, שיבדוק.

איתן גינזבורג: אתה רוצה להתווכח איתי עכשיו?

אלכס קושניר: הוא פורסם - - -

איתן גינזבורג: אתה רוצה להתווכח איתי עכשיו?

אלכס קושניר: לא.

אלכס קושניר: לא להתווכח.

איתן גינזבורג: אתה, אל תתווכח לא איתי ולא איתו.

איתן גינזבורג: כן, בבקשה.

ע'דיר כמאל מריח: שלמה רגיל - - -

איתן גינזבורג: ע'דיר, תודה.

בועז טופורובסקי: כאילו הוא אומר שכל מה שכחול לבן אומרים: לא.

איתן גינזבורג: בועז, תודה.

שלמה קרעי: למרות כל התוכניות וכל הדברים שהממשלה הזו מאשרת ויודעת לשתף פעולה בנושאים חשובים וקריטיים במשבר, עדיין - - -

בועז טופורובסקי: כמו מה?

שלמה קרעי: עדיין אנחנו צריכים עכשיו תקציב מיידי, תקציב חד-שנתי - -

ע'דיר כמאל מריח: בבקשה, תספקו תקציב מיידי.

אלכס קושניר: נו?

אלכס קושניר: תעשו.

שלמה קרעי: - - שיאושר באופן מהיר ומיידי, שנוכל לפתוח את שנת הלימודים - -

בועז טופורובסקי: נו?

שלמה קרעי: - - שנוכל לייצב את המשבר הזה.

אלכס קושניר: אבל תעשו את זה.

אלכס קושניר: קרעי, למה אתם לא עושים את זה?

שלמה קרעי: עוד כמה חודשים נדע מה קורה הלאה ונוכל לבנות תקציב.

אלכס קושניר: אז תעשו את זה.

בועז טופורובסקי: שר האוצר הוא לא מהליכוד.

בועז טופורובסקי: אה, הוא כן.

אלכס קושניר: למה אתם לא עושים את זה?

שלמה קרעי: זה בדיוק מה שאנחנו עושים.

שלמה קרעי: הצעת החוק שחבר הכנסת האוזר - - -

ע'דיר כמאל מריח: שיעשו את זה.

איתן גינזבורג: אני מבקש לא להפריע.

שלמה קרעי: אדוני היושב-ראש, אני רק מילה - - -

איתן גינזבורג: כן, כן.

שלמה קרעי: הם לא מפסיקים להפריע.

שלמה קרעי: הצעת החוק של חבר הכנסת האוזר – אנחנו לא מדברים כאן באמת על דחייה של שלושה חודשים.

ע'דיר כמאל מריח: 100 ימים זה ארוך טווח.

שלמה קרעי: אנחנו מדברים על ניסיון להגיע להסכמה, ניסיון שבו נציגי כחול לבן, אני מקווה, בסופו של דבר יבינו בשבועיים הקרובים שאין ברירה, שתקציב דו-שנתי הוא הרי אסון למדינה, וצריך תקציב מיידי חד-שנתי כדי לסיים את המשבר - -

איתן גינזבורג: תודה.

בועז טופורובסקי: אל תדאג.

בועז טופורובסקי: הם - - -

איתן גינזבורג: תודה רבה.

שלמה קרעי: - - וכדי להמשיך לקיים את הממשלה הזו.

בועז טופורובסקי: אל תדאג - - -

איתן גינזבורג: תודה רבה.

אלכס קושניר: תגישו תקציב יומי.

שלמה קרעי: וזאת הסיבה שאנחנו לא רוצים - - - אנחנו רוצים לתת כלי שייתן לנו את היכולת להגיע להסכמה.

בועז טופורובסקי: נגיע למרץ - - -

איתן גינזבורג: תודה רבה.

שלמה קרעי: להגיע להסכמה ולפתור את המשבר ולהעביר תקציב חד-שנתי.

בועז טופורובסקי: עכשיו, בעד, נגד - - -

איתן גינזבורג: חבר הכנסת טופורובסקי - - -

בועז טופורובסקי: קרעי, אתה בעד - - -

איתן גינזבורג: חבר הכנסת טופורובסקי, חבר הכנסת טופורובסקי, אתה בטח תהיה מאוד מעוניין לשמוע את חבר הכנסת אופיר כץ.

איתן גינזבורג: בבקשה.

אופיר כץ: תודה רבה, אדוני היושב-ראש.

אופיר כץ: טוב, באמת לפי הטענות של חברי האופוזיציה פה שאומרים שזה זמן לא טוב, איך אנחנו עושים וזה חוסר אחריות.

אופיר כץ: אז אני מבין שאתם הולכים להצביע ההצעה, נכון?

אלכס קושניר: לא, אנחנו הולכים להצביע נגד ההצעה.

אלכס קושניר: מספיק לכם שבועיים.

ע'דיר כמאל מריח: ממש.

אופיר כץ: אה, אוקיי.

אופיר כץ: לא, לפי הטענות, חשבתי שכן.

בועז טופורובסקי: איך בעד ההצעה?

בועז טופורובסקי: עוד 100 בלי לקבוע תקציב?

אופיר כץ: תראו, אתם חייבים להפסיק.

אופיר כץ: באמת אני מבין שזו אופוזיציה וזה מתסכל וזה קשה.

קריאה: לא קשה בכלל.

ע'דיר כמאל מריח: מה זה קשור?

ע'דיר כמאל מריח: להבדיל מכם, אין לנו שיקולים זרים.

ע'דיר כמאל מריח: אנחנו באים ועובדים.

ע'דיר כמאל מריח: החברים עובדים.

איתן גינזבורג: לא.

איתן גינזבורג: חברת הכנסת מריח, את לא יכולה להתערב לכל אחד שמדבר.

ע'דיר כמאל מריח: מה זה קשור אופוזיציה?

ע'דיר כמאל מריח: אבל מה זה קשור אופוזיציה?

איתן גינזבורג: את לא יכולה להתערב לכל אחד שמדבר.

איתן גינזבורג: כיבדו אותך, דיברת.

איתן גינזבורג: תני לאחרים לדבר גם.

איתן גינזבורג: זו דעתם.

איתן גינזבורג: לא דעתך.

אופיר כץ: תהיה סבלנית, תביני מה אני רוצה להגיד, בסדר?

ע'דיר כמאל מריח: אני מאוד סבלנית.

ע'דיר כמאל מריח: גם צודקת.

אופיר כץ: אני שוב חוזר.

אופיר כץ: אני מבין שבאופוזיציה זה מאוד מתסכל.

אופיר כץ: אבל באמת אני ממליץ לכם להפסיק עם הסיסמאות שאין בהן כלום ושום דבר, כשיש עובדות בשטח - -

בועז טופורובסקי: כשאין תקציב.

אופיר כץ: - - והציבור והאזרחים רואים את זה.

אלכס קושניר: בוא אני מזכיר - -

בועז טופורובסקי: אין תקציב.

איתן גינזבורג: די.

איתן גינזבורג: חבר הכנסת קושניר, די.

בועז טופורובסקי: אין תקציב.

אופיר כץ: תקשיב, אנחנו עובדים מסביב לשעון בשביל האזרחים.

אופיר כץ: אנחנו ישבנו ימים ושעות רבות בוועדת הכספים על מנת לעזור לאותם אזרחים.

שלמה קרעי: אתה ראית את ע'דיר שם, אופיר?

אופיר כץ: רגע, רגע.

אופיר כץ: שנייה, שנייה.

אופיר כץ: הגענו להרבה הישגים, להמון הישגים.

אופיר כץ: דמי אבטלה לשכירים עד יוני 2021 ואנחנו נותנים להם שקט כלכלי.

אופיר כץ: דמי אבטלה לעצמאים עד יוני 2021.

אופיר כץ: מענקים - - -

רם שפע: עד איזה תאריך?

רם שפע: מענק מיוחד?

רם שפע: אתה רוצה תקציב לחגים, לא?

אופיר כץ: אדוני היושב-ראש, הוא מפריע לי.

איתן גינזבורג: כן, בבקשה.

אופיר כץ: מענקים לגילאי - - -

מתן כהנא: רגע.

מתן כהנא: אבל הוא מהקואליציה.

מתן כהנא: הוא מהקואליציה.

אופיר כץ: הוא עדיין מפריע לי.

מתן כהנא: וואי, וואי, וואי.

איתן גינזבורג: כן, בבקשה.

אופיר כץ: מענקים לגילאי 27 ומעלה עד יוני 2021.

אופיר כץ: מענקים למשפחות, החזר הוצאות לעסקים שנקלעו לקשיים.

רם שפע: עד איזה תאריך?

איתן גינזבורג: רגע, חבר הכנסת שפע.

רם שפע: עד יוני 2021.

רם שפע: סליחה.

אופיר כץ: אותם אנשים שהתקשרו אלינו כשהם היו במצוקה - - -

מתן כהנא: רגע.

מתן כהנא: אני לא מבין.

מתן כהנא: הקואליציה רבה גם פה עכשיו?

מתן כהנא: מה קורה כאן, במקום הזה?

מתן כהנא: אני לא מבין.

מתן כהנא: החלטתם לעצמכם מה אתם עושים?

איתן גינזבורג: חבר הכנסת כהנא, תודה.

רם שפע: אתה כשתתעסק לדאוג לאזרחים במקום לימין - - -

שלמה קרעי: לך תגיד לבנט ושקד, שיגידו: נגמרה הקורונה.

שלמה קרעי: ולהתעסק רק בכלכלה.

איתן גינזבורג: חברים, אתם רוצים להגיע לוועדות אחרות, אמרו לי חלק מכם.

שלמה קרעי: הוא רוצה להיות פרויקטור.

איתן גינזבורג: אז אם אתם רוצים להגיע לוועדות אחרות, אז תאפשרו את הדיון.

בועז טופורובסקי: חבר הכנסת כץ, אתה בעד רוטציה בסוף 2021?

איתן גינזבורג: כן, בבקשה, אופיר.

אופיר כץ: אותם אנשים שהתקשרו אלינו - - -

בועז טופורובסקי: הינה, שיגיד שהוא בעד.

אלכס קושניר: לא.

אלכס קושניר: זה תקציב דו-שנתי.

אלכס קושניר: אי-אפשר.

בועז טופורובסקי: לא.

בועז טופורובסקי: רוטציה.

אלכס קושניר: אבל זה דו-שנתי.

איתן גינזבורג: חברים, די.

איתן גינזבורג: אתם מפריעים.

איתן גינזבורג: אלכס, די.

בועז טופורובסקי: חבר הכנסת כץ, אתה בעד שבני גנץ יהיה ראש הממשלה בסוף 2021?

איתן גינזבורג: חבר הכנסת טופורובסקי, אתה רוצה לקיים פה שימוע?

בועז טופורובסקי: תראה, הם אפילו לא עונים.

בועז טופורובסקי: אלה השותפים שלך הקואליציוניים.

איתן גינזבורג: מה אתה רוצה לעשות עכשיו?

איתן גינזבורג: כן, בבקשה, אופיר

יצחק פינדרוס: למה?

יצחק פינדרוס: זה תלוי בו?

איתן גינזבורג: כן, אופיר.

בועז טופורובסקי: אני שואל אם הוא בעד.

יצחק פינדרוס: אני שואל אם זה תלוי בו.

איתן גינזבורג: תודה רבה, פינדרוס.

איתן גינזבורג: תודה רבה, טופורובסקי.

איתן גינזבורג: כן, בבקשה, אופיר.

בועז טופורובסקי: הוא הצביע.

בועז טופורובסקי: הוא הצביע בשביל החוק הזה.

בועז טופורובסקי: אז הוא אמור להיות בעד.

בועז טופורובסקי: הוא בקואליציה.

איתן גינזבורג: כן, בבקשה, אופיר.

בועז טופורובסקי: הם אפילו לא אומרים שהם בעד שחבר מהמפלגה שלך יהיה ברוטציה.

איתן גינזבורג: כן, חבר הכנסת כץ.

שלמה קרעי: אמרתי שאני בעד טרומית, בועז.

בועז טופורובסקי: לא.

בועז טופורובסקי: שבני גנץ יהיה ברוטציה.

איתן גינזבורג: חבר הכנסת טופורובסקי, אני קורא אותך לסדר פעם ראשונה.

איתן גינזבורג: כן, בבקשה, אופיר.

אופיר כץ: אותם אנשים באמת, אזרחים שנקלעו למצוקה והתקשרו אלינו לפני התוכניות, היום הם מתקשרים אלינו ומספרים לנו מה כן נכנס להם.

אופיר כץ: יש עובדות בשטח.

אופיר כץ: אנחנו עוזרים, עזרנו, ונמשיך לעזור לאזרחים.

אופיר כץ: עכשיו, אני מבין את אלה שמפיצים סיסמאות, שכף רגלם לא דרכה בוועדת הכספים ולא באו לשמוע ולא באו להציע הצעות.

אופיר כץ: אבל חבר הכנסת קושניר, עליך אני באמת מתפלא.

אופיר כץ: אתה ישבת איתנו וייאמר לזכותך שאתה לא זזת מוועדת הכספים - -

אלכס קושניר: נכון.

אופיר כץ: - - כדי לעזור ולסייע, ואתה גם השפעת וסייעת עם כל הנושא של החיילים.

אופיר כץ: איך אתה אומר: מחלקים כסף בלי בקרה?

אופיר כץ: אתה ישבת בכל הוועדות, הצבעת בעד.

אלכס קושניר: זה בלי בקרה.

אלכס קושניר: זה בלי בקרה, אופיר.

אופיר כץ: איך אתה אומר בלי בקרה?

אלכס קושניר: תקשיב, אופיר - - -

אופיר כץ: אתה היית חלק מאותו תהליך שאישר את התקציב הזה.

איתן גינזבורג: לא, לא.

איתן גינזבורג: חבר הכנסת קושניר.

אלכס קושניר: אופיר, אבל ניסיתי להשפיע איפה שיכולתי.

אופיר כץ: אני באמת מתפלא עליך.

איתן גינזבורג: חבר הכנסת קושניר - -

אלכס קושניר: אבל יש הרבה מאוד דברים - - -

איתן גינזבורג: - - אתה גם מפנה לי את הגב.

אלכס קושניר: - - -

איתן גינזבורג: אתה גם מפנה לי את הגב.

אלכס קושניר: לא העמדתם את - - -

אופיר כץ: חבר הכנסת קושניר - - -

איתן גינזבורג: חבר הכנסת קושניר, אתה גם מפנה לי את הגב וגם מדבר לא בתורך.

אלכס קושניר: אני מתנצל.

אופיר כץ: אתה ישבת שם ולא זזת.

אלכס קושניר: בוועדת הכספים אני יושב שם, מול היושב-ראש.

אלכס קושניר: אז אני לא יכול להפנות גב לגפני.

אלכס קושניר: אני מתנצל.

איתן גינזבורג: אבל אתה לא מתפרץ ככה לגפני.

איתן גינזבורג: כן, בבקשה, אופיר.

יצחק פינדרוס: שלח אותי לשמור עליך פה.

אופיר כץ: חבר הכנסת קושניר, אני אומר את זה באמת לטובתך.

אופיר כץ: אתה ישבת ולא זזת, כי אכפת לך ורצית לשנות.

אופיר כץ: אבל יחד עם זאת, כאחד שעשה את כל זה, לא יכול להגיד ששופכים כסף בלי בקרה.

אופיר כץ: זה קצת מתנגש אחד עם השני.

אלכס קושניר: אופיר, אני אוכיח לך אחר כך.

אלכס קושניר: חבל על הוויכוח.

איתן גינזבורג: תודה רבה.

בועז טופורובסקי: אופיר, אתה בעד בני גנץ כראש הממשלה?

איתן גינזבורג: לא, חבר הכנסת טופורובסקי.

איתן גינזבורג: משפט לסיום, כן, אופיר.

בועז טופורובסקי: - - -

אופיר כץ: משפט לסיום, אנחנו לא רוצים בחירות.

אופיר כץ: וההצעה של חבר הכנסת האוזר באמת נותנת את המרווח, את המסלול כדי כן להגיע לפתרון.

אופיר כץ: ואני מקווה ומאמין שנגיע לפתרון ולא ניקח את מדינת ישראל לבחירות.

אופיר כץ: תודה רבה.

בועז טופורובסקי: לא רוצים בחירות ובעד קיום הרוטציה בסוף 2021?

איתן גינזבורג: תודה רבה, חבר הכנסת אופיר.

איתן גינזבורג: חבר הכנסת רם שפע, בבקשה.

בועז טופורובסקי: אתם לא רואים, חבר הכנסת כץ - - -

איתן גינזבורג: לא, לא.

איתן גינזבורג: סליחה, טופורובסקי, אתה היית ראשון הדוברים עם הבכורה.

איתן גינזבורג: זכות הבכורה הייתה לך.

איתן גינזבורג: ועכשיו, תשמע את אחרון הדוברים, רם שפע.

רם שפע: תודה רבה, יושב-ראש הוועדה.

רם שפע: יצאתי מדיון על היערכות מערכת החינוך לפתיחת שנת הלימודים לחינוך המיוחד, שהוא דיון קריטי וחשוב.

רם שפע: כי אני שומע שיש פה חוסר הבנה, לדעתי, של המצב הקיים כרגע בישראל.

רם שפע: ויסלחו לי חברי האופוזיציה, אני מבין שזה נורא נחמד שלפעמים בקואליציה יש אי הסכמה.

רם שפע: אבל השורה התחתונה הפשוטה היא שאף אחד מכם כרגע, כל מי שלא מתכוון להצביע בעד החוק של הדחייה, יש פשוט משמעות אחת.

ע'דיר כמאל מריח: ממש לא.

רם שפע: אני מעדיף את השיקולים הציניים של המפלגה שלי כדי ללכת לבחירות ולגרור אותה לבחירות בתקופה משברית הכי קשה שהייתה פה בעשורים האחרונים ולא להגיד את הדבר הנכון, שהוא בינתיים לאפשר לממשלה, גם אם יש לכם אליה טענות, להצליח להביא תקציב למדינת ישראל.

רם שפע: זה דבר ראשון.

בועז טופורובסקי: זה כמו שאתה מכנס ועדת החינוך עד ה-31 באוגוסט.

רם שפע: עכשיו, חבריי בליכוד וגם במפלגות החרדיות, אני שמח, בכנות אומר את זה, שאתם הצהרתם שאתם בטרומית בראשונה מצביעים בעד החוק.

רם שפע: הרי ברור לכם - - -

יצחק פינדרוס: לא, לא.

יצחק פינדרוס: אנחנו לא הצהרנו על כך.

יצחק פינדרוס: אנחנו ממש לא הצהרנו על כך.

רם שפע: בסדר, ידידי פינדרוס, ש"ס והליכוד הצהירו שבטרומית ובראשונה - - -

יצחק פינדרוס: יהדות התורה לא.

רם שפע: אני מקווה שזה אומר שביהדות התורה מבינים שצריך ללכת את הקריאות, כי זה הדבר האחראי לעשות.

יצחק פינדרוס: לא.

יצחק פינדרוס: לא אמרתי את זה בקריאה טרומית.

יצחק פינדרוס: אפילו בקריאה טרומית לא הצהרנו.

בועז טופורובסקי: הוא לא אמר: לא.

רם שפע: אה, אתה אומר "אפילו".

רם שפע: כלומר, אתה מעדיף בחירות.

איתן גינזבורג: פינדרוס, רגע, בוא.

רם שפע: רגע, מה אתה אומר פינדורס?

רם שפע: שאתה מעדיף ללכת לבחירות עכשיו?

איתן גינזבורג: הם הצהירו שהם לא רוצים בחירות.

איתן גינזבורג: זה מה שהם הצהירו.

איתן גינזבורג: כן, בבקשה.

רם שפע: אוקיי.

רם שפע: מצוין.

רם שפע: מי שמצהיר שלא רוצה בחירות, אגב, זה כל מפלגות הבית.

רם שפע: כל מפלגות הבית מצהירות שהן לא רוצות בחירות.

רם שפע: אז מי שמתסכל לציבור שלו בעיניים, שיגיד: שלום, ציבור יקר, אני לא רוצה בחירות.

רם שפע: ולכן אני מבין שהדבר היחיד והאחראי לעשות הוא ללכת אחר החוק של ידידי צביקה האוזר ולגרום לזה שהתקציב יהיה, גם אם זה ייקח שבועיים או חודש.

רם שפע: העיקר שלמדינת ישראל יהיה תקציב.

רם שפע: ידיד אופיר כץ עושה עבודה, באמת אני אומר, נפלאה בוועדת הכספים.

רם שפע: באמת.

רם שפע: כדי לדאוג לציבור בהרבה מאוד אלמנטים.

רם שפע: אבל אתה בעצמך, בציטוט שלך לפני חמש דקות, הסברת שהכספים יגיעו ב-2021.

רם שפע: שר החינוך אתמול, סליחה, בשיא חוצפתו מדבר על לאשר – ואני מעריך מאוד את הדיון שהיה לנו אתמול – מדבר על לאשר תקציב של 4.2 מיליארד.

רם שפע: זה מה שעשינו אתמול בקריאה הראשונה.

רם שפע: רק לא דואג להסביר לציבור ש-2.5 מיליארד מתוך הכסף הם לשנת 2021.

רם שפע: אז בצד אחד מדברים כל הזמן על תקציב לשנת 2020, תקציב חגים, וביד השנייה מעבירים כל הזמן כסף לשנת 2021.

רם שפע: המציאות פשוטה.

רם שפע: כולם מבינים, כולם, כל מי שמסתכל בראי באמת מבין שצריך כסף ארוך טווח לשנת 2021, למערכת החינוך ולהבטיח את העתיד העצמאים ושל המובטלים לנו.

שלמה קרעי: רם, כל שנה זה ככה.

שלמה קרעי: התקציב הוא עד 2021 - - - עד אוגוסט.

טלי פלוסקוב: - - -

רם שפע: אם זה אמת חשוב לכם, כולכם, ואני עדיין מקווה, חבריי לקואליציה, שנעשה ביחד את הדבר הנכון ונדחה את הבחירות, שזה הדבר הכי קטסטרופלי שיכול להיות עכשיו לאזרחי ישראל.

ע'דיר כמאל מריח: מדהים איך אתם מתקפלים כל פעם מחדש.

ע'דיר כמאל מריח: רם, מדהים, מדהים.

רם שפע: אה, מה את אומרת?

רם שפע: את מצביעה בעד או נגד?

רם שפע: מה מעניין אותך?

רם שפע: הציבור?

ע'דיר כמאל מריח: בוודאי שאני מצביעה נגד, בוודאי.

רם שפע: אה, "בוודא שאני מצביעה נגד".

רם שפע: איך את מסבירה את זה לציבור?

רם שפע: תגידי לי איך?

בועז טופורובסקי: מה זאת אומרת?

ע'דיר כמאל מריח: הסברתי יופי כשלא היית פה, רם.

איתן גינזבורג: לא.

איתן גינזבורג: לא הסברת.

איתן גינזבורג: לא הסברת שום דבר.

בועז טופורובסקי: כשלא היית כאן.

איתן גינזבורג: האמת היא שלא הסברת.

בועז טופורובסקי: מה זאת אומרת?

בועז טופורובסקי: הסברנו.

בועז טופורובסקי: אי-אפשר לדחות ב-100 יום אי קבלת תקציב.

בועז טופורובסקי: תביאו עכשיו חוק תקציב.

איתן גינזבורג: כן.

איתן גינזבורג: תודה רבה.

קריאות: - - -

רם שפע: אה, עזוב אותך.

רם שפע: מה שמעניין אותך, אתה גורר את ישראל לבחירות.

ע'דיר כמאל מריח: אתם תמשיכו להתקפל פעם אחר פעם - - -

בועז טופורובסקי: - - -

איתן גינזבורג: חברים, חברים, חברים, כן.

איתן גינזבורג: תנו לרם שפע לסיים את דבריו.

איתן גינזבורג: הוא לקראת סיום.

בועז טופורובסקי: מה קרה לך.

שלמה קרעי: זו את שהתקפלת, ע'דיר.

שלמה קרעי: לא הם.

בועז טופורובסקי: אף אחד מחבר הכנסת של הליכוד לא אומר שהוא בעד קיום הרוטציה - - - לפני שלושה חודשים.

איתן גינזבורג: תודה רבה.

איתן גינזבורג: שלמה קרעי, בועז טופורובסקי - - -

בועז טופורובסקי: אתה לא מבין שהם רוצים בחירות?

בועז טופורובסקי: כל פעם אתם - - -

איתן גינזבורג: כן.

איתן גינזבורג: חבר הכנסת טופורובסקי, רם שפע בזכות דיבור.

רם שפע: עכשיו אני אנמיך את הטון.

רם שפע: אני מבין שאתה בא לפה וצועק הרבה ואז זה נשמע שאתה צודק.

בועז טופורובסקי: אני לא צועק.

רם שפע: אבל המציאות היא שאם היה אכפת לך - - -

אלכס קושניר: המציאות היא שנכשלתם.

ע'דיר כמאל מריח: בדיוק.

ע'דיר כמאל מריח: בדיוק.

רם שפע: אם היה אכפת לך, לשלושתכם - - -

ע'דיר כמאל מריח: אבל הם מסרבים לעכל את זה.

רם שפע: ע'דיר, את יכולה להקשיב או רק לדבר?

ע'דיר כמאל מריח: אני מקשיבה טוב.

רם שפע: אני מאוד מקבל אותך.

רם שפע: מאוד.

ע'דיר כמאל מריח: אני אישה Multi-tasking.

ע'דיר כמאל מריח: אני יכולה לדבר ולהקשיב.

רם שפע: את Multi-tasking, זה נכון.

רם שפע: אני מוכן להתחרות איתך בנושא הזה.

רם שפע: לענייננו החשוב, אם זה היה לכם חשוב, אני אומר את זה בשיא הרצינות ומדם ליבי, אז לא הייתם עושים שיקולים אישיים של המפלגה שלכם, אלא שיקולים לאומיים, שאתם מדברים על הקטסטרופה שאנחנו נמצאים בה.

ע'דיר כמאל מריח: ממש.

ע'דיר כמאל מריח: ממש.

רם שפע: אז תצביעו בעד החוק הדחייה כדי שנוכל ביחד עם הליכוד, אני בטוח, באחריות לאומית, להגיע להסכמה.

ע'דיר כמאל מריח: שיהיה לכם בהצלחה.

רם שפע: תודה רבה.

איתן גינזבורג: תודה רבה.

איתן גינזבורג: חבר הכנסת יצחק פינדרוס, בקצרה.

איתן גינזבורג: כי אמרתי שרם הוא אחרון הדוברים.

איתן גינזבורג: אז, בבקשה.

מתן כהנא: אתה לא נותן לי דקה, איתן?

יצחק פינדרוס: אני אקצר.

יצחק פינדרוס: אני חושב שיש דבר אחד שכולם, כל אחד ניסה להגיד את זה דרך אחרת.

יצחק פינדרוס: הדבר היחידי כרגע שדחוף הוא לשים תקציב על השולחן.

ע'דיר כמאל מריח: נכון.

בועז טופורובסקי: צודק.

יצחק פינדרוס: זה הדבר הכי דחוף והכי קריטי.

יצחק פינדרוס: ולכן אמרתי שהעמדה של הסיעה שלנו היא שהיא עוד לא החלטה בקשר לחוק הזה, כי רק דבר אחד לנגד עינינו: האם זה יגרום לשים לתקציב מיידי על שולחן הממשלה לפחות?

יצחק פינדרוס: לא ביקשנו עוד להעביר לשולחן הכנסת, תביאו לשולחן הממשלה.

יצחק פינדרוס: יואילו בטובם.

יצחק פינדרוס: חבר'ה, תרדו מהגגות.

יצחק פינדרוס: אם זה חד-שנתי או דו-שנתי, תאמינו, זה לא מעניין לא את אזרחי ישראל, ואתה יודע מה?

יצחק פינדרוס: גם אותי זה לא מעניין כרגע.

קריאה: שיחליטו לבוא לבית הספר.

יצחק פינדרוס: כרגע מה שמעניין שתביאו לשולחן הממשלה תקציב.

יצחק פינדרוס: ואין פה נציגי ממשלה.

יצחק פינדרוס: תביאו תקציב.

בועז טופורובסקי: לא רואים את התרגיל כאילו?

יצחק פינדרוס: ולא משנה אם הוא יהיה תלת-שנתי או ארבע-שנתי.

צבי האוזר: פינדרוס, אבל אין זמן.

יצחק פינדרוס: המדינה צריכה יציבות.

צבי האוזר: לכל אחת מהאופציות אין זמן.

בועז טופורובסקי: אתם לא רואים את התרגיל?

בועז טופורובסקי: - - -

קריאות: - - -

איתן גינזבורג: ששש.

איתן גינזבורג: חבר הכנסת טופורובסקי, חבר הכנסת טופורובסקי - - -

יצחק פינדרוס: אם בסופו של דבר- - -

בועז טופורובסקי: ראש הממשלה - - -

איתן גינזבורג: אני לא יכול לקרוא לך לסדר את כל הדיון זה.

איתן גינזבורג: זה בלתי אפשרי.

בועז טופורובסקי: מדברים שטויות.

יצחק פינדרוס: אם בסופו של דבר החוק בקריאה טרומית יסייע בשביל שהאישים הנכבדים יגיעו להסכמה ויגישו תקציב מיידי, אז אנחנו נהיה בפנים.

יצחק פינדרוס: אם לא, אני אומר לכם שאנחנו כיהדות התורה לא נהיה בתוך המשחק הזה.

יצחק פינדרוס: כי לדחות את הבחירות בשלושה חודשים זה לא הנושא כרגע.

קריאה: נכון.

יצחק פינדרוס: הנושא היחידי כרגע שמעניין את אזרחי ישראל הוא כן אם יש תקציב, תוכניות עבודה במשרדי ממשלה.

יצחק פינדרוס: אנשים מובטלים, אנשים מסכנים.

יצחק פינדרוס: לא בחירות כמו שרוצה האופוזיציה, אלא תקציב מיידי.

יצחק פינדרוס: תביאו תקציב.

בועז טופורובסקי: אתם נתתם ערבות לקיום הסכם של הקואליציה.

איתן גינזבורג: אתה אל תדאג להסכם הקואליציוני.

איתן גינזבורג: תפסיק להפריע לכולם.

יצחק פינדרוס: אני אומר לך עכשיו, ברגע הזה, כשיש מיליון מובטלים, מעניין את הסבתא שלי מי יהיה ראש הממשלה.

יצחק פינדרוס: לא מעניין אותי.

יצחק פינדרוס: צריך ממשלה יציבה שתתנהל.

יצחק פינדרוס: תפסיקו את השטויות האלה.

בועז טופורובסקי: אה, הבנתי.

בועז טופורובסקי: אז עומדים בהבטחות - - -

איתן גינזבורג: תודה רבה.

איתן גינזבורג: חבר הכנסת מתן כהנא, בקצרה.

מתן כהנא: לבקשתו של חברי מימיני, רם שפע - - -

רם שפע: ביום שאני אהיה מימינך, אני אזכור שאני במקום לא טוב.

מתן כהנא: אני מישיר מבט אל הציבור ואומר שאנחנו לא נשתתף במשחק המטורלל הזה - -

ע'דיר כמאל מריח: נכון.

מתן כהנא: - - של שני ראשי הממשלה הכושלים האלה, שמשחקים משחק ציני ועלוב על הגב של אזרחי מדינת ישראל.

מתן כהנא: זהו.

רם שפע: מה זה אומר שלא תשתתף?

איתן גינזבורג: תודה רבה.

רם שפע: רגע, רגע.

רם שפע: מה זה אומר שלא ישתתף?

איתן גינזבורג: תודה רבה.

רם שפע: אתה מתנגד?

רם שפע: זה מה שאתה אומר?

שלמה קרעי: אין פה - - -.

שלמה קרעי: רם, הם מתבצרים - - -

בועז טופורובסקי: - - -

איתן גינזבורג: לא, לא.

איתן גינזבורג: חבר הכנסת טופורובסקי, אנחנו עוברים להצבעה.

שלמה קרעי: לראות איזה - - - אומנים - - - מנהיג - - -

בועז טופורובסקי: התייעצות סיעתית.

בועז טופורובסקי: התייעצות סיעתית.

איתן גינזבורג: חבר הכנסת טופורובסקי - - -

צבי האוזר: רגע, רגע.

צבי האוזר: אדוני היושב-ראש, מילה אחת.

איתן גינזבורג: כן, בבקשה, צביקה.

צבי האוזר: חברים, אני שמעתי פה את הדיון בשקט.

צבי האוזר: אני רוצה להגיד דבר אחד.

שלמה קרעי: רק תזכור שיכולה להיות קורלציה בין אפריל 2019 - - - 2020.

איתן גינזבורג: חבר הכנסת קרעי, לא להפריע.

אופיר כץ: אלוף העולם זה משחקי חימום.

צבי האוזר: חברים, בהמשך למה שאמר ידידי ורעי חבר הכנסת פינדרוס, הנושא היחיד שמעניין היום את הציבור: האם הכנסת והאם וועדה הזאת עכשיו בהצבעה הזאת תעניש את הציבור?

צבי האוזר: כי העונש הגדול ביותר שאפשר להעניש את הציבור הוא לצאת עכשיו לבחירות.

אלכס קושניר: אבל זה מה ששני ראשי ממשלה שלך עושים?

קריאה: די.

קריאה: די.

צבי האוזר: אני מבין שהאופוזיציה רוצה להעניש את הקואליציה, אבל היא לא צריכה להעניש את הציבור על הדרך.

צבי האוזר: אני אומר לחבריי מהאופוזיציה, יש רוב מוחלט – ימין, שמאל, חרדים, חילונים, ערבים, יהודים – רוב מוחלט נגד יציאה לבחירות, בלי קשר, אגב, לעמדתם אם צריך תקציב חד-שנתי או דו-שנתי.

צבי האוזר: זה אזור שרוב הציבור בכלל לא מבין אותו.

צבי האוזר: ואנחנו צריכים להבין שיציאה לבחירות, מעבר לנזק דרמטי ביכולת שלנו להיערך לחורף, להיאבק בקורונה, הוא תג מחיר: 5 מיליארד שקלים.

צבי האוזר: אני מבקש מכל אחד מכם עכשיו, לפני שהוא מרים את היד, להסתכל למצלמות ולהגיד: אני מרים יד בשביל לרשום עכשיו צ'ק של 5 מיליארד שקלים, להביא את העם הזה לסיבוב נוסף - -

בועז טופורובסקי: אתם.

בועז טופורובסקי: אתם עושים את זה.

צבי האוזר: - - בשביל שיגיע לאותה תוצאה.

צבי האוזר: ואתם תגיעו לאותה תוצאה.

קריאות: - - -

צבי האוזר: ולכן, אדוני, תתעלו.

צבי האוזר: אלה רגעים שאופוזיציה מתעלה על עצמה.

צבי האוזר: אלה רגעים שאופוזיציה מתקשרת ומסתכלת בעיני הציבור ולא מצפה ממנו שהוא ישפיל את מבטו.

צבי האוזר: ואני קורא לכם, חבריי באופוזיציה, לגלות בגרות - -

קריאות: - - -

צבי האוזר: - - ברגעים קשים אלה ולתת פה עוד זמן לפתור את הבעיות הפוליטיות.

צבי האוזר: זה על כתפיכם לא פחות.

צבי האוזר: לא פחות.

צבי האוזר: תפסיקו לטרלל את הבית הזה.

צבי האוזר: תפסיקו לטרלל את הבית זה כל שני, שלישי ורביעי.

צבי האוזר: כן.

אלכס קושניר: היו לכם 100 ימים להעביר תקציב.

אלכס קושניר: מה אתה רוצה עכשיו?

אלכס קושניר: עוד 100 ימים?

צבי האוזר: תישירו מבט לציבור.

צבי האוזר: אל תוציאו את הכנסת הזאת לבחירות.

צבי האוזר: תודה רבה, אדוני.

מתן כהנא: שני ראשי ממשלה - - -

ע'דיר כמאל מריח: למה לא העברתם תקציב במשך 100 ימים?

איתן גינזבורג: תודה רבה לחבר הכנסת האוזר.

שלמה קרעי: צביקה, חלק חברי האופוזיציה נמצאים ברשת, שלא הגיעו לכאן.

איתן גינזבורג: חבר שלמה קרעי, תודה רבה.

שלמה קרעי: חלק מהאופוזיציה גילו בגרות.

שלמה קרעי: הם רק - - -

איתן גינזבורג: תודה רבה.

איתן גינזבורג: אנחנו נעבור להצבעה.

איתן גינזבורג: מי בעד הקדמת הדיון?

איתן גינזבורג: ירים את ידו.

נועה בירן-דדון: עשרה בעד.

איתן גינזבורג: עשרה.

איתן גינזבורג: מי נגד?

איתן גינזבורג: ארבעה.

איתן גינזבורג: מי נמנע?

- דדון: אין.

איתן גינזבורג: אין.

איתן גינזבורג: אושרה.

איתן גינזבורג: ההצעה להקדמת הדיון התקבלה.

בועז טופורובסקי: רוויזיה.

איתן גינזבורג: רוויזיה גם כן התקבלה.

איתן גינזבורג: סעף הבא בסדר-היום: בקשה להארכת התקופה לאישור תקנות לפי חוק סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות).

בועז טופורובסקי: - - -

שלמה קרעי: לך תוביל את ההפגנות של אנרכיסטים, בועז.

איתן גינזבורג: חבר הכנסת טופורובסקי, או שאתה יושב ושותק או שאתה בחוץ ומדבר.

קריאה: אם היית בוכה, אז זה לא היה.

איתן גינזבורג: היועץ המשפטי של ועדת החוקה, גור בליי, בבקשה.

בועז טופורובסקי: אני דמוקרט כן.

בועז טופורובסקי: תקבלו החלטה.

בועז טופורובסקי: מה קרה לכם?

בועז טופורובסקי: תתביישו לכם.

בועז טופורובסקי: תתחילו להוביל, להנהיג.

איתן גינזבורג: כן.

איתן גינזבורג: טופורובסקי, אנחנו בסעיף הבא.

גור בליי: אני רוצה להציג את הבקשה של יושב-ראש ועדת החוקה.

גור בליי: הוא ביקש שאני בשמו אציג אותה פה.

גור בליי: לפי החוק של הסמכויות המיוחדות של הקורונה, יש לוועדה שמקבלת לטיפולה את התקנות בעצם 14 ימים או 7 ימים, זה תלוי בתקנות, לדון ולהכריע אם היא מאשרת או לא מאשרת.

גור בליי: ואם חולפת התקופה הזאת ואין הכרעה, זה עובר למליאת הכנסת.

גור בליי: הועברו לוועדת החוקה תקנות בנושא הגבלת פעילות אשר חלק מהסעיפים בהן הם בגדר מה שיש, 7 ימים בלבד, והימים האלה פוקעים ביום ראשון.

גור בליי: עכשיו, בישיבה שעסקה בהיבטים אחרים של נושא הקורונה אתמול של ועדת החוקה, יושב-ראש הוועדה, בנכוחות גם של סגן שר הבריאות, אמר שיש לו השגות לגבי חלק מהסעיפים.

גור בליי: וסגן שר הבריאות אמר שתהיה עוד ישיבה של קבינט הקורונה ושיכול להיות שיתקנו חלק מהדברים.

גור בליי: ויושב-ראש ועדת החוקה אמר שהוא רוצה לדון ולהחליט אם לאשר או לא לאשר רק לאור ההכרעות המעודכנות של קבינט הקורונה.

גור בליי: ככל הנראה דובר על זה שהן יתקבלו עד יום ראשון, ביום ראשון נגמרים ה-7 ימים, הוא ביקש את הארכה שאפשר לקבל לפי חוק הסמכויות של עוד שלושה ימים, שיהיה אפשר כבר לקבל את ההכרעה על בסיס כל המידע ועל בסיס אולי תיקונים שיהיו בתקנות.

גור בליי: מכאן הבקשה להארכה של שלושה ימים ולדון.

בועז טופורובסקי: אפשר שאלה, ברשותך?

בועז טופורובסקי: אפשר?

גור בליי: כן.

בועז טופורובסקי: הזמן פג בסוף יום ראשון.

בועז טופורובסקי: זאת אומרת, התקנות התקבלו אתמול, נכון?

גור בליי: הן הגיעו לכנסת ביום ראשון.

בועז טופורובסקי: זאת אומרת, בסוף יום ראשון זה.

בועז טופורובסקי: עכשיו, קבינט הקורונה מתכנס ביום חמישי, בואו נגיד, יהיו לו תיקונים בשבת.

בועז טופורובסקי: מה בעיה לעשות ישיבת ועדת החוקה ביום ראשון?

בועז טופורובסקי: הרי כל הרעיון הוא שוועדת החוקה תדון בזה כמה שיותר מהר.

בועז טופורובסקי: אני שואל אותך, יושב-ראש ועדת החוקה היה ראוי שיגיע לפה.

בועז טופורובסקי: למה להאריך מראש?

גור בליי: שוב, ממה שנמסר לנו, אני לא יודע.

גור בליי: יכול להיות שמתוכנן כינוס גם ביום חמישי.

גור בליי: מה שנמסר לנו הוא שיש סיכוי שהחלטות יתקבלו רק ביום ראשון.

גור בליי: אז אני לא יודע.

גור בליי: זה מה שנסמר בדיון בוועדה בין יושב-ראש הוועדה לבין סגן שר הבריאות.

גור בליי: ולכן הוא רצה את מקדם הביטחון הזה.

גור בליי: בהנחה שוועדת הכנסת תאשר את זה, כמובן שהכוונה היא לדון ביום שני על הבוקר בעניין הזה.

גור בליי: אבל ממה שנמסר לנו, החלטות אמורות להתקבל ביום ראשון, ולכן על בסיס זה רצו לדון בזה בוועדה ביום שני.

בועז טופורובסקי: עוד פעם, הרי הרעיון היה, אני אומנם הייתי נגד, אבל הרעיון אמר שיש זמן מאוד מאוד קצר שבו החלטת הממשלה שמשפיעה על המון אזרחים, יהיה דיון של הכנסת ושל ועדת החוקה.

בועז טופורובסקי: ועכשיו התקנות האלה בתוקף, נכון?

בועז טופורובסקי: כי הם הרי בתוקף.

גור בליי: החל מהלילה, כן.

בועז טופורובסקי: ואולי עד יום ראשון ישנו אותן.

בועז טופורובסקי: ועד אז לא יהיה דיון.

בועז טופורובסקי: אני עוד פעם, אני קצת בא בטענות אליך, אבל זו בקשה של יושב-ראש הוועדה.

איתן גינזבורג: מכיוון שהתקנות נכנסות היום לתוקף וכנראה שהיום, אני לא יודע, אם הוא מכנס את הוועדה או לא, אבל יש לו שבוע לדון בהן.

איתן גינזבורג: החוק מאפשר לו לבקש מאיתנו עוד שלושה ימים.

איתן גינזבורג: והוא מבקש את שלושת הימים האלה.

איתן גינזבורג: הרי זה נראה לי לטובת הציבור.

בועז טופורובסקי: כן, אבל זה כאילו בא ואומר - - -

איתן גינזבורג: מה שהוא אומר שבטוח ביום שני הוא ידע מה מתכוונת הממשלה לעשות, לפה או לפה.

איתן גינזבורג: ולכן הוא מבקש את הדבר הזה, אם אני מבין נכון, גור.

גור בליי: כן, נכון.

איתן גינזבורג: יש למישהו עוד התייחסות?

איתן גינזבורג: טוב.

איתן גינזבורג: אז נעבור להצבעה.

איתן גינזבורג: מי בעד הארכת התקופה בשלושה ימים לאישור התקנות?

איתן גינזבורג: ירים את ידו.

נועה בירן-דדון: שישה.

איתן גינזבורג: שישה.

איתן גינזבורג: מי נגד?

איתן גינזבורג: שניים.

איתן גינזבורג: מי נמנע?

איתן גינזבורג: אין.

איתן גינזבורג: אושרה.

איתן גינזבורג: הבקשה אושרה לשלושה ימים נוספים.

איתן גינזבורג: סעיף אחרון בסדר-היום: הוספת ממלא מקום קבוע בוועדת החוץ והביטחון, מטעם סיעת הליכוד.

איתן גינזבורג: יושב-ראש סיעת הליכוד ביקש להוסיף את חבר הכנסת עמית הלוי כממלא מקום קבוע – של מי, אגב?

נועה בירן-דדון: מטעם סיעת הליכוד בוועדת החוץ והביטחון.

איתן גינזבורג: כן.

איתן גינזבורג: של מי?

איתן גינזבורג: צריך להיות אדם.

קריאה: היה מקום לא תפוס.

נועה בירן-דדון: זהו.

נועה בירן-דדון: בדיוק.

איתן גינזבורג: כן?

איתן גינזבורג: מקום אחרון, כן?

קריאה: כן.

איתן גינזבורג: אז מי בעד?

איתן גינזבורג: ירים את ידו.

נועה בירן-דדון: פה-אחד.

נועה בירן-דדון: אושר.

איתן גינזבורג: פה-אחד.

איתן גינזבורג: הוספת מילוי מקום אושר.

שלמה קרעי: אדוני היושב-ראש, אפשר לשאול שאלה לפני שאתה סוגר את הדיון?

איתן גינזבורג: לא.

שלמה קרעי: לגבי פטור מחובת הנחה לשכר חברי הכנסת, ההצעה - - -

איתן גינזבורג: כן.

איתן גינזבורג: אתה יכול לשאול אותי אחרי הדיון.

איתן גינזבורג: הדיון הסתיים.

איתן גינזבורג: תודה רבה לכולם.

נועה בירן-דדון: רגע.

איתן גינזבורג: סליחה, לא.

איתן גינזבורג: סליחה, סליחה.

איתן גינזבורג: כן, עוזי דיין.

עוזי דיין: אני רק מבקש להזמין אתכם היום בשעה 13:00 להשקה של שדולת התנ"ך.

עוזי דיין: עוד לא מאוחר להצטרף, למרות שיש המון חברים.

עוזי דיין: יהיו הרב הראשי, כלת חידון התנ"ך העולמי, רות, ויושב-ראש הכנסת.

עוזי דיין: וכולכם מוזמנים.

עוזי דיין: לא תתקלו שם בסוגיות, לא הבחירות ולא התקציב, אלא בשעה של נחת.

איתן גינזבורג: תודה רבה.

איתן גינזבורג: הישיבה נעולה.